CELEX: 62008TN0475R(01)
Language: el
Date: 2009-07-18 00:00:00
Title: Διορθωτικό της δημοσιευθείσας στην Επίσημη Εφημερίδα ανακοινώσεως επί της υποθέσεως T-475/08 P ( ΕΕ C 69 της 21.3.2009, σ. 40 )

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/29
            
         Διορθωτικό της δημοσιευθείσας στην Επίσημη Εφημερίδα ανακοινώσεως επί της υποθέσεως T-475/08 P
   (
         Επίσημη Εφημερίδα της Ευρωπαϊκής Ένωσης C 69 της 21ης Μαρτίου 2009, σ. 40
      )
   2009/C 167/57
   Η δημοσιευθείσα στην ΕΕ ανακοίνωση επί της υποθέσεως T-475/08 P, Duta κατά Δικαστηρίου, αντικαθίσταται από το ακόλουθο κείμενο:
   
      
         «Αναίρεση που άσκησε στις 29 Οκτωβρίου 2008 ο Radu Duta κατά της αποφάσεως που εξέδωσε το Δικαστήριο Δημόσιας Διοίκησης στις 4 Σεπτεμβρίου 2008 στην υπόθεση F-103/07, Duta κατά Δικαστηρίου
         (Υπόθεση T-475/08 P)
         2009/C 69/93
         Γλώσσα διαδικασίας: η γαλλική
         
            Διάδικοι
         
         
            Αναιρεσείων: Radu Duta (Λουξεμβούργο, Λουξεμβούργο) (εκπρόσωπος: F. Krieg, δικηγόρος)
         
            Αντίδικος κατ’ αναίρεση: Δικαστήριο των Ευρωπαϊκών Κοινοτήτων
         
            Αιτήματα του αναιρεσείοντος
         
         Ο αναιρεσείων ζητεί από το Πρωτοδικείο:
         
                     —
                  
                  
                     να κρίνει την αίτηση αναιρέσεως τυπικώς δεκτή,
                  
               
                     —
                  
                  
                     να την κρίνει δικαιολογημένη επί της ουσίας,
                  
               
                     —
                  
                  
                     να αναιρέσει την απόφαση του Δικαστηρίου Δημόσιας Διοίκησης της Ευρωπαϊκής Ένωσης, της 4ης Σεπτεμβρίου 2008, και να κηρύξει την προσφυγή του αναιρεσείοντος βάσιμη και παραδεκτή,
                  
               
                     —
                  
                  
                     να ακυρώσει για τους παραπάνω λόγους τις προσβαλλόμενες αποφάσεις,
                  
               
                     —
                  
                  
                     εφόσον είναι απαραίτητο, να αναπέμψει την υπόθεση ενώπιον της αρμόδιας αρχής για να αποφανθεί σύμφωνα με την απόφαση που θα εκδοθεί,
                  
               
                     —
                  
                  
                     να υποχρεώσει την αναιρεσείουσα να καταβάλει το ποσόν του 1 100 000 (ενός εκατομμυρίου εκατό χιλιάδων) ευρώ ως αποζημίωση,
                  
               
                     —
                  
                  
                     εφόσον είναι απαραίτητο, να διατάξει πραγματογνωμοσύνη για τον αριθμητικό προσδιορισμό της ζημίας που υπέστη ο αναιρεσείων,
                  
               
                     —
                  
                  
                     να καταδικάσει την αναιρεσείουσα στο σύνολο των δικαστικών εξόδων,
                  
               
                     —
                  
                  
                     να αναγνωρίσει ότι ο αναιρεσείων μπορεί να αναφερθεί ρητώς στα πρωτοβάθμια αιτήματά του τα οποία επισυνάπτονται στην παρούσα αίτηση αναιρέσεως και να θεωρηθούν αυτά ως αναπόσπαστο τμήμα της,
                  
               
                     —
                  
                  
                     κατά τα λοιπά, να αναγνωρίσει ότι ο αναιρεσείων μπορεί να επιφυλαχθεί ρητώς για όλα τα δικαιώματα, μέσα και αγωγές του, και ιδίως το δικαίωμά του να προσφύγει ενώπιον του Ευρωπαϊκού Δικαστηρίου Ανθρωπίνων Δικαιωμάτων.
                  
               
            Λόγοι αναιρέσεως και κύρια επιχειρήματα
         
         Με την παρούσα αίτηση αναιρέσεως, ο αναιρεσείων ζητεί την αναίρεση της αποφάσεως του Δικαστηρίου Δημόσιας Διοίκησης (ΔΔΔ) της 4ης Σεπτεμβρίου 2008, που εκδόθηκε στην υπόθεση Duta κατά Δικαστηρίου, F-103/07, που απέρριψε ως απαράδεκτη την προσφυγή με την οποία ο αναιρεσείων είχε ζητήσει, αφενός, την ακύρωση του μνημονίου με το οποίο πληροφορήθηκε ότι δεν θα του προτεινόταν η θέση εισηγητή στο γραφείο δικαστή και, αφετέρου, αποζημίωση για τη ζημία που ισχυρίζεται ότι υπέστη.
         Προς στήριξη της αναιρέσεώς του, ο αναιρεσείων προβάλλει, αφενός, ότι υπήρξε προσβολή του δικαιώματός του σε δίκαιη δίκη, που προστατεύεται από το άρθρο 6, παράγραφος 1, της Ευρωπαϊκής Σύμβασης των Δικαιωμάτων του Ανθρώπου και των Θεμελιωδών Ελευθεριών, λόγω της οφειλόμενης στη διάρθρωση του Πρωτοδικείου μεροληψίας καθώς και λόγω των προσωπικών γνωριμιών μεταξύ των μελών του Πρωτοδικείου και των δικαστών που εξέδωσαν τις προσβαλλόμενες αποφάσεις του Δικαστηρίου Δημόσιας Διοίκησης. Αφετέρου, ο αναιρεσείων παραπέμπει στα επιχειρήματά του και στους λόγους που ανέπτυξε κατά τη διάρκεια της δίκης σε πρώτο βαθμό, μεταξύ των οποίων περιλαμβάνεται η παραβίαση των αρχών της διαφάνειας, της καλής πίστεως και της ίσης μεταχείρισης.
         Εξάλλου, ο αναιρεσείων δηλώνει πεπεισμένος ότι δεν θα υπάρξει δίκαιη δίκη παρά μόνον ενώπιον δικαστικής αρχής πραγματικά ανεξάρτητης από τον αντίδικό του, το Δικαστήριο των Ευρωπαϊκών Κοινοτήτων, και ότι επιφυλάσσεται του δικαιώματός του να προσφύγει ενώπιον του Ευρωπαϊκού Δικαστηρίου των Δικαιωμάτων του Ανθρώπου.»